stanford-oval/wikipedia huggingface dataset:
กันสึ

| --- | --- |
กันสึ
ガンツ
ชื่อภาษาอังกฤษ: GANTZ
แนว: แอ็คชั่น, ไซไฟ, สยองขวัญ, เหนือธรรมชาติ
มังงะ
เขียนโดย: ฮิโรยะ โอคุ
สำนักพิมพ์:  ชูเอชะ    สยามอินเตอร์คอมิกส์
อนิเมะ
กำกับโดย: อิจิโร่ อิตาโนะ
สตูดิโอ: GONZO
กันสึ (ญี่ปุ่น: ガンツ; โรมาจิ: GANTZ) เป็นการ์ตูนญี่ปุ่น เรื่องและภาพโดย ฮิโรยะ โอคุ ตีพิมพ์ในประเทศญี่ปุ่นโดยสำนักพิมพ์ชูเอชะ ในประเทศไทย กันสึตีพิมพ์และได้ลิขสิทธิ์โดยสำนักพิมพ์สยามอินเตอร์คอมิกส์
เนื้อเรื่อง

คุโรโนะ เค เด็กมัธยมปลายที่ไม่ค่อยมีคนสนใจและไม่เป็นที่สนใจของเพื่อนๆ เท่าไหร่นัก อยู่มาวันหนึ่ง เค ได้ไปพบกับเพื่อนเก่าสมัยประถม ชื่อ คาโต้ มาซารุ และทั้งคู่ได้เสียชีวิตพร้อมกันจากการที่ได้ลงไปช่วยชีวิตชายขี้เมาคนหนึ่งที่เผลอตกลงไปบนรางรถไฟใต้ดิน แต่เมื่อสติกลับคืนมา ทั้งคู่พบว่าได้มาอยู่ในห้องๆ หนึ่ง โดยมีลูกบอลสีดำวางอยู่ และมีกลุ่มคนที่คิดว่าตัวเองตายแล้วมารวมอยู่ในห้องนั้นด้วย
และเมื่อทั้งหมดได้พูดคุยเกี่ยวกับเหตุการณ์นี้ ทันใดนั้นก็มีเสียงเพลงดังขึ้นพร้อมกับลูกบอลสีดำภายในห้องก็เกิดข้อความพร้อมภาพถ่ายขึ้นมา โดยข้อความกล่าวไว้ให้ไปกำจัดบุคคลภายในรูปให้สำเร็จ (บุคคลในรูปในเรื่องเรียกว่ามนุษย์ต่างดาว) ทันใดนั้นเองลูกบอลสีดำก็แตกออก ภายในลูกบอลนั้นมีร่างมนุษย์นั่งนิ่งอยู่ (เรียกว่ากันสึ) และมีอาวุธมากมายพร้อมกับชุดรัดรูป (ในเรื่องเรียกชุดสูท) และแล้วทุกคนก็เริ่มหายไปทีละคนเพื่อไปกำจัดคนภายในภาพถ่าย ซึ่งที่ๆ ไปก็เหมือนเมืองทั่วไปที่พวกเขาเคยอยู่ แต่คนภายนอกจะไม่เห็นตัวพวกเขา
เมื่อกำจัดบุคคลในภาพได้แล้วพวกเขาจะถูกส่งกลับมาที่ห้องเดิมในตอนแรก ซึ่งตอนนี้ลูกบอลสีดำภายในห้องก็จะประกาศคะแนนของแต่ละคน โดยในตอนนี้สามารถออกนอกห้องนี้ไปใช้ชีวิตปกติได้แล้ว โดยเมื่อเวลาผ่านไปก็จะถูกเรียกให้กลับมาที่ห้องนี้เพื่อทำภารกิจต่อไปพร้อมกับกลุ่มคนใหม่ที่พึ่งเสียชีวิตและกลุ่มคนที่รอดตายจากภารกิจที่แล้วก็จะร่วมกันทำภารกิจใหม่ โดยใครทำได้ 100 คะแนน จะมีตัวเลือกในการทำภารกิจต่อไปหรือยังคงต้องการกลับไปยังโลกปกติอยู่
เป็นอิสระ และจะไม่ถูกเรียกกลับมาที่ห้องนี้อีก ซึ่งคนคนนั้นก็จะถูกลบความจำเกี่ยวกับเรื่องต่างๆ ภายในห้องนั้นและสิ่งที่ทำไปทั้งหมด กลับไปเป็นคนปกติ
ได้รับอาวุธที่รุนแรงกว่าเดิม และยังถูกเรียกกลับมาอีก
ฟื้นคืนชีพให้กับคนที่มีรายชื่ออยู่ในหน่วยความจำของกันสึ คนที่เลือกข้อนี้จะถูกหักคะแนนที่สะสมไว้ไป 100 คะแนน เป็นค่าใช้จ่ายการคืนชีพ
ภารกิจพิเศษที่ 1 พวกทีมโตเกียว ได้ถูกส่งตัวไปยังอีกที่หนึ่ง และได้พบกับทีมโอซาก้า ซึ่งที่นั้นมีเอเลี่ยนที่มีค่าหัวสูงถึง 100 คะแนน แต่ถึงยังไงพวกเขาก็ยังสามารถสู้และมีชีวิตรอดกลับมาได้
เมื่อถึงในภารกิจพิเศษที่ 2 หน่วยของญี่ปุ่นได้ถูกทำให้มีการตั้งค่าของตัวเลือกปิดลงและส่งไปยังภารกิจร่วมของฝ่ายอเมริกาและได้รู้ความจริงว่า นอกจากระบบกันซึ แล้วยังมีกลุ่มแวมไพร์ เป็นศัตรูของกันซึ และเริ่มรู้เกี่ยวกับวันหายนะของโลก
ภารกิจพิเศษที่ 3 เป็นภารกิจสุดท้าย กันซึทั่วโลกถูกส่งไปกำจัดเอเลี่ยนในอิตาลี และได้รับรู้ว่าศึกนี้อาจไม่มีใครรอด ต้องมีชีวิตจนวินาทีสุดท้ายถึงจะคืนสภาพตัวเองได้ และรอวันหายนะของโลก
เมื่อถึงวันหายนะ กองทัพเอเลี่ยนบุกยึดครองโลก คะแนนของกันสึไม่มีความหมายต่อไป ที่คงอยู่มีเพียงความสามารถ กับชุด และอาวุธเท่านั้น ชีวิตของพวกเขาจะเป็นอย่างไรต่อไปต้องติดตาม...
ตัวละคร

คุโรโนะ เค
เด็กหนุ่มมัธยมที่ชอบเมิน ไม่ค่อยช่วยเหลือใคร ที่บังเอิญไปเจอ มาซารุ คาโต้ ซึ่งไปเจอในสถานีรถไฟซึ่งกำลังช่วยคนเมาที่ตกลงไปและเคย์ก็เข้าไปช่วยคาโต้ขึ้นมา(หลังจากเอาคนเมาขึ้นมาแล้ว) และเคย์ก็ตกลงไปในรางรถไฟ และถูกรถไฟชน และมาพบว่าตนเองอยู่ในห้องในอพาร์ทเม้นต์ที่มีลูกบอลสีดำที่เรียกว่า "กันสึ" เคย์ต้องจัดการกับเอเลี่ยนทุกภารกิจเพื่อสะสม 100 คะแนน
คาโต้ มาซารุ
เด็กหนุ่มมัธยม เพื่อนสมัยประถมของเคย์ เป็นคนใจดี ชอบช่วยเหลือคน และถูกรถไฟชนพร้อมกับเคย์และมาพบว่าตนเองอยู่ในห้องในอพาร์ทเม้นต์ที่มีลูกบอลสีดำที่เรียกว่า "กันสึ" คาโต้ต้องจัดการกับเอเลี่ยนทุกภารกิจเพื่อสะสม 100 คะแนน คาโต้มีน้องชาย 1 คน ชื่อ อายุมุ
คิชิโมโตะ เค (แม่นมโต)
หญิงสาวที่ฆ่าตัวตายในห้องน้ำและกันสึก็พามาที่ห้องในอพาร์ทเม้นต์ในสภาพเปลือยเปล่า จึงทำให้เคย์ตกหลุมรักคิชิโมโต้ และอยากให้คิชิโมโต้ยอมเป็นแฟน แต่คิชิโมโต้ตกหลุมรักคาโต้
มาซาโนบุ โฮโจ (โฮโม)
เด็กหนุ่มมัธยมสุดหล่อ ที่ตายเพราะถูกรถชนตอนขี่มอเตอร์ไซด์ไปพร้อมกับซาดาโกะ และถูกกันซึเรียกมา
โจอิชิโร นิชิ
เด็กหนุ่มที่อยู่มาก่อนคุโรโนะและคาโต้ รอบด้านทุกอย่างเกี่ยวกับกันสึและฉลาดที่สุดในกลุ่ม แต่เย็นชามาก
ซาดาโยะ สึซึมูระ (ซาดาโกะ)
เด็กหญิงมัธยมที่แอบชอบมาซาโนบุ และตายพร้อมกันและถูกเรียกมาโดยกันสึ
เซอิ ซากุระโอกะ
หญิงสาวที่แต่งตัวคล้าย Lara Croft Tomb Raider และตายไป และถูกกันสึเรียกเหมือนกัน และมีเซ็กส์กับคุโรโนะ
ทาเอะ โคจิมะ
เด็กหญิงที่แอบชอบคุโรโนะ
ชิออน อิซุมิ
เป็นเด็กใหม่ที่มานั่งข้างคุโรโนะ และอยากรู้เรื่องของลูกบอลสีดำ(กันสึ)(สาเหตุเพราะอิซุมิเข้าไปดูเว็บไซต์ของกันสึที่มีรายชื่อผู้เข้าร่วมและเอเลี่ยนที่กำจัด ซึ่งคุโรโนะคิดว่าน่าจะเป็นฝีมือนิชิเพราะเนื้อเรื่องหยุดอยู่ที่มนุษย์ต่างดาว ต้นหอมซึ่งนิชิตายโดยโดนลำแสงของทานากะ เอเลี่ยนซึ่งเป็นภารกิจต่อหลังจากกำจัดมนุษย์ต่างดาว ต้นหอมเสร็จสิ้น)
เรกะ ชิโมฮิระ(แฟนหมายเลข1)
นางแบบที่คุโรโนะแอบชอบ ถูกเรียกโดยกันสึเหมือนกัน
ฮิโรโตะ ซากุระอิ (เชอร์รี่)
เด็กหนุ่มที่พยายามจะฆ่าตัวตาย แต่ซากาตะมาหาที่บ้านและโชว์พลังจิตให้ดู ฮิโรโตะจึงอยากเรียนวิชาพลังจิต โดนเรียกโดยกันสึเหมือนกัน
เคนโซ ซากาตะ (เจ้าบ้า)
ชายที่มีพลังจิต และยังเป็นครูสอนพลังจิตให้ฮิโรโตะด้วย โดนเรียกโดยกันสึเหมือนกัน
โยชิกะสึ ซึสึกิ (หัวล้าน)
ถูกเรียกโดยกันสึ แก่ที่สุดในกลุ่มที่มา
ไดซาเอมอน คาเสะ (มัสเคิล ไรเดอร์)
ชายร่างใหญ่กล้ามโตจากฮากาตะ ถูกเรียกโดยกันสึเหมือนกัน
ทาเคชิ
เด็กดีที่อยู่ในสังคมแย่ๆ ที่พ่อแม่เป็นอันธพาล ถูกเรียกโดยกันสึเหมือนกัน
โคยูกิ อินาบะ
แพนด้า ฮอย-ฮอย
แพนด้าที่ถูกเรียกโดยกันสึ
กลุ่มแวมไพร์
กลุ่มผู้ล่ากลุ่มหนึ่ง และเป็นมือสังหารสุดโหด แถมยังเป็นอริกับพวกของกันสึ
ปัญหาการวางจำหน่ายในไทย

การ์ตูนเรื่องนี้มีตีพิมพ์ออกมาจนถึงเล่มที่ 15 และถูกตววจสอบเนื้อหาโดยในเล่มที่ 16 ได้มีการจำกัดภาพและเนื้อหาบางส่วนและยังไม่ผ่านร่างการพิจารณาความรุนแรงในสื่อสิ่งพิมพ์ ทำให้ยังไม่มีการพิมพ์ออกมาเพิ่มเติมหรือพิมพ์ต่อแต่อย่างไร ประเทศไทยมีถึงเล่มที่ 16 แต่อย่างไรก็ตามก็ได้กลับมาพิมพ์อีกครั้งอย่างต่อเนื่องและได้พิมพ์ใหม่ตั้งแต่เล่มแรก โดยเพิ่มคำเตือนผู้ที่อ่านอายุไม่ต่ำกว่า 18 ปี
ภาพยนตร์

ได้ถูกดัดแปลงเป็นภาพยนตร์ออกเผยแพร่ในปี พ.ศ. 2554 ในชื่อ สาวกกันสึ พันธุ์แสบสังหาร (Gantz)
แหล่งข้อมูลอื่น

ADV's เว็บไซต์กันสึ เก็บถาวร 2008-11-04 ที่ เวย์แบ็กแมชชีน
MVM Films' เว็บไซต์กันสึ เก็บถาวร 2007-01-02 ที่ เวย์แบ็กแมชชีน
Madman Entertainment's เว็บไซต์กันสึ เก็บถาวร 2007-11-21 ที่ เวย์แบ็กแมชชีน
กันสึ (มังงะ) ที่เครือข่ายข่าวอนิเมะ
กันสึ (อนิเมะ) ที่เครือข่ายข่าวอนิเมะ
ชมรมอนิเมะฉัน ใครอย่าแตะ!

| --- | --- |
ชมรมอนิเมะฉัน ใครอย่าแตะ!

映像研には手を出すな！ (Eizōken ni wa Te o Dasu na!)
ชื่อภาษาอังกฤษ: Keep Your Hands Off Eizouken!
แนว: ตลก เสี้ยวชีวิต
มังงะ
เขียนโดย: ซูมิโตะ โอวาระ
สำนักพิมพ์: โชงากูกัง
สำนักพิมพ์ภาคภาษาไทย: เนชั่น เอ็ดดูเทนเมนท์
ในเครือ: บิกคอมิกส์
นิตยสาร: บิ๊กคอมิกสปิริตส์รายเดือน
กลุ่มเป้าหมาย: เซเน็ง
ตีพิมพ์ตั้งแต่: 27 กรกฎาคม พ.ศ. 2559 – ปัจจุบัน
จำนวนเล่ม: 7
อนิเมะโทรทัศน์
กำกับโดย: มาซาอากิ ยูอาซะ
อำนวยการสร้างโดย: ชินยะ สึโรโอกะ จุน ซากาตะ Eunyoung Choi จุนยะ โอกาโมโตะ
เขียนบทโดย: มาซาอากิ ยูอาซะ ยูอิจิโร คิโดะ
ดนตรีโดย: โอรูไตจิ
สตูดิโอ: ไซแอนช์ซารุ
เครือข่าย: NHK General TV
ฉาย:  5 มกราคม พ.ศ. 2563  –  22 มีนาคม พ.ศ. 2563
ตอน: 12
ละครโทรทัศน์
กำกับโดย: สึโตมุ ฮานาบูซะ
อำนวยการสร้างโดย: อากิโตะ ทากาฮาชิ ฮิโรโอะ มารูยามะ
เขียนบทโดย: สึโตมุ ฮานาบูซะ มิซูโตะ ทากาโนะ
ดนตรีโดย: โนโซมุ ซาโต
สตูดิโอ: โรบอตคอมมิวนิเคชันส์
เครือข่าย: TBS, MBS, CBC, BS-TBS
ฉาย:  5 เมษายน พ.ศ. 2563  –  10 พฤษภาคม พ.ศ. 2563
ตอน: 6
ภาพยนตร์ฉบับคนแสดง
กำกับโดย: สึโตมุ ฮานาบูซะ
อำนวยการสร้างโดย: อากิโตะ ทากาฮาชิ ฮิโรโอะ มารูยามะ
เขียนบทโดย: สึโตมุ ฮานาบูซะ มิซูโตะ ทากาโนะ
ดนตรีโดย: โนโซมุ ซาโต
สตูดิโอ: โรบอตคอมมิวนิเคชันส์ นอร์ทริเวอร์
ฉาย: 25 กันยายน พ.ศ. 2563
ชมรมอนิเมะฉัน ใครอย่าแตะ! หรือ อย่าขวาง! เราจะสร้างอนิเมะ หรือ ไอเดียคือจินตนาการ ผลงานคือโลกจริง (ญี่ปุ่น: 映像研には手を出すな！; โรมาจิ: Eizōken ni wa Te o Dasu na! เป็นซีรีส์มังงะญี่ปุ่น แต่งเรื่องและวาดภาพโดยซูมิโตะ โอวาตะ ตีพิมพ์ในนิตยสารบิ๊กคอมิกสปิริตส์รายเดือน นิตนสารมังงะแนวเซเน็งของสำนักพิมพ์โชงากูกังตั้งแต่ พ.ศ. 2559 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 7 เมื่อเดือนกรกฎาคม พ.ศ. 2565
ซีรีส์อนิเมะโทรทัศน์ดัดแปลงสร้างโดยสตูดิโอไซแอนช์ซารุ ออกอากาศตั้งแต่เดือนมกราคมถึงมีนาคม พ.ศ. 2563 ซีรีส์ไลฟ์แอ็กชันโทรทัศน์ออกอากาศตั้งแต่เดือนเมษายนถึงพฤษภาคม พ.ศ. 2563 ภาพยนตร์ไลฟ์แอ็กชันฉายในเดือนกันยายน พ.ศ. 2563
แหล่งข้อมูลอื่น

เว็บไซต์ทางการของมังะที่ Big Comic Bros (ในภาษาญี่ปุ่น)
เว็บไซต์ทางการของอนิเมะ (ในภาษาญี่ปุ่น)
ชมรมอนิเมะฉัน ใครอย่าแตะ! ที่เอกซ์ (ทวิตเตอร์) (ในภาษาญี่ปุ่น)
เว็บไซต์ทางการของภาพยนตร์ (ในภาษาญี่ปุ่น)
ชมรมอนิเมะฉัน ใครอย่าแตะ! (มังงะ) ที่เครือข่ายข่าวอนิเมะ
| ด ค กไซเอินซ์ซารุ |
| --- | --- |
ซีรีส์โทรทัศน์:  Adventure Time: Food Chain (พ.ศ. 2557)  Super Shiro (พ.ศ. 2562–2563)  ชมรมอนิเมะฉัน ใครอย่าแตะ! (พ.ศ. 2563)  ยูเรย์ เดกโค (พ.ศ. 2565)  ดันดาดัน (พ.ศ. 2567–ปัจจุบัน)  ซันดะ (TBA) 
ออริจนอลเน็ตแอนิเมชัน:  เดวิลแมน ครายเบบี้ (พ.ศ. 2561)  ญี่ปุ่นวิปโยค (พ.ศ. 2563)  ตำนานตระกูลไทระ (พ.ศ. 2564)  วันร้อนตับแลบ รีโมตแอร์ ไทม์แมชชีนบลูส์ (พ.ศ. 2565) 
ภาพยนตร์:  คืนพิสดาร ศาลเจ้า สาวผมดำ (พ.ศ. 2560)  Lu over the Wall (พ.ศ. 2560)  คำสัญญา..ปาฏิหาริย์รัก 2 โลก (พ.ศ. 2562)  ญี่ปุ่นวิปโยค รูปแบบฉายโรงภาพยนตร์ (พ.ศ. 2563)  สตาร์ วอร์ส: วิชันส์ - อากะคิริ (ภาพยนตร์สั้น) (พ.ศ. 2564)  สตาร์ วอร์ส: วิชันส์ - ทีโอบีวัน (ภาพยนตร์สั้น) (พ.ศ. 2564)  อินุโอ (พ.ศ. 2564) 
 หมวดหมู่
คนลึกไขปริศนาลับ

| --- | --- |
คน[ลึก]ไขปริศนา[ลับ]
หน้าปกของคนลึกไขปริศนาลับ ฉบับภาษาไทย
黒執事 (Kuroshitsuji)
ชื่อภาษาอังกฤษ: Black Butter
แนว: ดราม่า, เหนือธรรมชาติ, ปริศนา, แฟนตาซีมืด, ลึกลับ
มังงะ
เขียนโดย: ยานะ โทโบโซ
สำนักพิมพ์:  Square Enix,    สยามอินเตอร์คอมิกส์
นิตยสาร: Monthly GFantasy
อนิเมะโทรทัศน์
คน[ลึก]ไขปริศนา[ลับ] ภาค 1
กำกับโดย: ชิโนะฮะระ โทะชิยะ
เขียนบทโดย: Mari Okada
ดนตรีโดย: Taku Iwasaki
สตูดิโอ: เอ-1 พิกเจอส์
เครือข่าย:  TBS, MBS, Animax     Animax Asia, SBS, TBC, RCC, HBC, RKB, CBC, Animax
เครือข่ายอื่น: AU = C31, TVSUS = Funimation Channel SEA = Animax Asia
อนิเมะโทรทัศน์
คน[ลึก]ไขปริศนา[ลับ] ภาค 2
กำกับโดย: Hirofumi Ogura
เขียนบทโดย: Mari Okada
ดนตรีโดย: Taku Iwasaki
สตูดิโอ: เอ-1 พิกเจอส์
เครือข่าย:  TBS, MBS, Animax     Animax Asia, [ SBS, TBC, RCC, HBC, RKB, CBC, Animax
ภาพยนตร์ฉบับคนแสดง
Black Butler
กำกับโดย: Kentaro Otani Keiichi Sato
อำนวยการสร้างโดย: Shinzo Matsuhashi
เขียนบทโดย: Tsutomu Kuroiwa
สตูดิโอ: Warner Bros. Pictures
ฉาย: 18 มกราคม ค.ศ. 2014 (2014-01-18)
ความยาว: 119 นาที
อนิเมะโทรทัศน์
คน[ลึก]ไขปริศนา[ลับ] Book of Circus
กำกับโดย: Noriyuki Abe
เขียนบทโดย: Hiroyuki Yoshino
ดนตรีโดย: Yasunori Mitsuda
สตูดิโอ: เอ-1 พิกเจอส์
เครือข่าย:  TBS MBS, TBS, CBC, BS-TBS
เครือข่ายอื่น: NA = FUNimation Entertainment
อนิเมะ
Black Butler: Book of Murder
กำกับโดย: Noriyuki Abe
ดนตรีโดย: Yasunori Mitsuda
สตูดิโอ: เอ-1 พิกเจอส์
ถือสิทธิ์โดย: ออสตราเลเชีย Madman Entertainmentบริติชไอลส์ Anime Limitedอเมริกาเหนือ Funimation
ฉาย: 25 ตุลาคม 2557 (ช่วง 1)  15 พฤศจิกายน 2557 (ช่วง 2)
อนิเมะโทรทัศน์
คน (ลึก) ไขปริศนา (ลับ) บทโรงเรียนประจำ
กำกับโดย: เคนจิโร่ โอคาดะ
เขียนบทโดย: ฮิโรยูกิ โยชิโนะ
ดนตรีโดย: เรียว คาวาซากิ
สตูดิโอ: โคลเวอร์เวิกส์
ถือสิทธิ์โดย: Crunchyroll SA/SEA มิวส์ คอมมิวนิเคชัน
เครือข่าย: Tokyo MX, GYT, GTV, BS11, MBS
ฉาย:  13 เมษายน พ.ศ. 2567  –  22 มิถุนายน พ.ศ. 2567
ตอน: 11
อนิเมะโทรทัศน์
Black Butler: Emerald Witch Arc
กำกับโดย: เคนจิโร่ โอคาดะ
สตูดิโอ: โคลเวอร์เวิร์คส์
ถือสิทธิ์โดย: ครันชีโรล
ฉาย:  พ.ศ. 2568  –  กำหนดการ
คนลึกไขปริศนาลับ (ญี่ปุ่น: 黒執事; โรมาจิ: 'Kuroshitsuji'; อังกฤษ: Black Butler) เป็นมังงะที่เขียนขึ้นโดย Yana Toboso โดยได้รับความนิยมจนถูกดัดแปลงสร้างขึ้นในฉบับอนิเมะ เนื้อเรื่องกล่าวถึงตระกูลแฟนทอมไฮฟ์ ในยุควิคตอเรีย (1889) โดยมีตัวละครหลัก เซบาสเตียน มิคาเอลิส เป็นตัวละครดำเนินเรื่อง ออกวางจำหน่ายครั้งแรกในวันที่ 16 กันยายน พ.ศ. 2549 โดยตีพิมพ์ในหนังสือโชเน็นแมกกาซีน (อังกฤษ: Shonen manga magazine)
 ถูกดัดแปลงในฉบับอนิเมะ มิถุนายน พ.ศ. 2551 โดยผู้กำกับ ชิโนฮาระ โทชิยะ (อังกฤษ: Shinohara Toshiya) โดยมีทีมสร้างคือ A-1 Pictures ภาคแรกออกฉายครั้งแรกในเดือน ตุลาคม พ.ศ. 2551 มีทั้งสิ้น 24 ตอนจบ
เนื้อเรื่อง

ในค.ศ. 1888 สมัยของพระนางวิคตอเรียแห่งอังกฤษ ขุนนางตระกูลแฟนทอมไฮฟ์ (อังกฤษ: Phantomhive) รักษาบรรดาศักดิ์เอิร์ล ทำหน้าที่สุนัขรับใช้องค์ราชินี (The Queen's Watchdog) โดยเป็นตัวแทนเบื้องหลังการใช้อำนาจของพระนางในการเข้าแทรกแซงเรื่องของราษฎรและบริหารประเทศ โดยหัวหน้าตระกูลปัจจุบันคือ ชิเอล แฟนทอมไฮฟ์ (อังกฤษ: Ciel Phantomhive) เป็นบุตรของเอิร์ลแฟนทอมไฮฟ์รุ่นก่อน วินเซนท์ แฟนทอมไฮฟ์ ซึ่งเสียชีวิตจากการฆาตกรรมอย่างปริศนาภายในคฤหาสน์เมื่อสามปีก่อน ชิเอลได้กลับมารับตำแหน่งเอิร์ลต่อจากบิดา และอ้างว่าเป็นบุคคลเดียวที่รอดชีวิตจากโศกนาฏกรรม โดยมี เซบาสเตียน มิคาเอลิซ (อังกฤษ: Sebastian Michaelis) หัวหน้าพ่อบ้านของคฤหาสน์แฟนทอมไฮฟ์ ผู้ที่มาที่ไปยังคงเป็นปริศนา เป็นผู้ช่วยในการทำหน้าที่ในตำแหน่งเอิร์ล
ตัวละคร > ตัวละครหลัก

เซบาสเตียน มิคาเอลิซ (อังกฤษ: Sebastian Michaelis) ปีศาจที่ถูกเรียกขึ้นมาในพิธีเรียกซาตาน ก่อนนั้นเป็นปีศาจที่หิวกระหายวิญญาณ จนได้ทำพันธสัญญาข้ารับใช้กับชิเอล แฟนทอมไฮฟ์ เพื่อฆ่าเวลาเล่น โดยคำขอนั้นเพื่อที่จะเป็นดาบและโล่นำชัยชนะต่อการแก้แค้น โดยมีข้อตกลงสามข้อ (ปฏิบัติตามคำสั่งทุกอย่างไม่ว่ากรณีใด ๆ, ห้ามทรยศหักหลัง และห้ามโกหก) มีสัญลักษณ์เป็นดาวห้าแฉกที่มือเช่นเดียวกับนัยน์ตาของผู้ทำสัญญา เป็นซาตานที่มีความสามารถรอบด้านทั้งเรื่องเต้นรำ ล่าสัตว์ ดนตรี อาหาร ฯลฯ แม้ในเนื้อเรื่องจะแสดงออกถึงความอ่อนโยนของเซบาสเตียนในฐานะหัวหน้าพ่อบ้าน แต่ลึก ๆ แล้วทุกการกระทำที่เขาเลือกนั้นเป็นไปเพื่อการทดลองเหตุการณ์บางอย่าง หรือเพื่อปลุกปั่นกิเลสของมนุษย์และเล่นสนุกตามจิตใจของตนเองอยู่เรื่อยไป
ชิเอล แฟนท่อมไฮฟ์ (อังกฤษ: Ciel Phantomhive) ทายาทของตระกูลแฟนท่อมไฮฟ์ บุตรชายคนเล็กของวินเซนท์และเรเชล แฟนทอมไฮฟ์ ได้รับบรรดาศักดิ์ เอิร์ลแห่งแฟนท่อมไฮฟ์ และเป็นผู้อำนวยการใหญ่ของบริษัทฟันท่อม ซึ่งเป็นบริษัทผลิตขนมและของเล่นและที่ใหญ่ที่สุดในอังกฤษ เบื้องหลังเขาคือสุนัขรับใช้ราชินี มีหน้าที่รักษาชื่อเสียงราชวงศ์อังกฤษ มีอำนาจและเส้นสายมากมาย เขามีนิสัยชอบเอาชนะแม้ว่าเรื่องเล็กน้อยและเกลียดความพ่ายแพ้ เป็นคนไม่ชอบเข้าสังคมแต่เมื่อถึงเวลาก็สามารถเข้ากับสถานการณ์ได้ดี เขามักจะปากแข็งและไม่แสดงออกว่าใจดียกเว้นกับคนสนิทรอบตัวและจะสนใจต่อบุคคลที่เขาเลือกและวางใจระดับหนึ่งเท่านั้น ลึก ๆ แล้วเขาเป็นคนอ่อนแอจากที่ชิเอลมักจะเจ็บป่วยอยู่ตลอด และอีกเหตุการณ์หนึ่งที่เป็นเพราะเขาเคยถูกรุมกระทำทางเพศมาอย่างหนักในอดีต ด้วยการช่วยเหลือของเซบาสเตียน ทำให้เขาได้กลับมารับตำแหน่งเอิร์ลและสร้างบริษัทฟันท่อมให้เป็นที่รู้จัก ชิเอลมีคู่หมั้นที่ถูกหมั้นหมายไว้ตั้งแต่ยังเล็กชื่อ เอลิซาเบธ มิดฟอร์ด (อังกฤษ: Elizabeth Midford)
ตัวละคร > ตัวละครเสริม (หลัก)

เอลิซาเบธ มิดฟอร์ด (อังกฤษ: Elizabeth Midford) หรือชื่อเต็ม Elizabeth Margaret Lyon Midford เรียกโดยย่อว่า "ลิซซี่" เป็นบุตรสาวคนสุดท้องของมาควิสแห่งมิดฟอร์ด เอเล็กซิส ผู้นำแห่งอัศวินอังกฤษ มีพี่ชายร่วมสายเลือด 1 คน คือลอร์ดเอ็ดเวิร์ด มิดฟอร์ด (อังกฤษ: Lord Edward Midford) เธอเป็นคนที่ร่าเริง สดใส ช่างสังเกต แคร์ความรู้สึกทุกคนรอบข้าง เข้ากับผู้อื่นได้ดีและรักการเข้าสังคม แต่มีข้อเสียคือหัวแข็ง มักไม่ฟังคำพูดของคนอื่นมากนัก และทำตามใจตนเองบ่อยครั้ง งานอดิเรกที่ชื่นชอบเป็นพิเศษคือการแต่งตัว และมีรสนิยมทางแฟชั่นที่ดีและใส่ใจเป็นพิเศษ เอลิซาเบ็ธรักชิเอลมาตั้งแต่เด็กและมักใช้เวลาว่างร่วมกับเขาเพื่อไม่อยากให้จมกับความเศร้าในอดีต จะเห็นได้ว่ากิจกรรมในชีวิตชิเอลส่วนมากได้เธอเป็นผู้เข้าหาและชักชวน และเป็นบุคคลที่ถูกกล่าวว่าคือ คนสำคัญ และคนที่สนิทที่สุดกับชิเอลในปัจจุบัน โดยเป็นทั้งคู่หมั้น เพื่อนและลูกพี่ลูกน้องของเขา
สัปเหร่อ (อังกฤษ: Undertaker) ชายผู้เคยเป็นพันธมิตรแฟนท่อมไฮฟ์ ที่มาที่ไปยังเป็นปริศนา อดีตเคยเป็นยมทูตสาขาประเทศอังกฤษแต่ได้ถูกออกเนื่องจากทำผิดกฏร้ายแรงจนต้องหลบหนี ปัจจุบันยังเป็นคนที่ทางการยมทูตต้องการตัวมาสืบสวน เขามีรสนิยมที่ประหลาด รักในการสร้างเสียงหัวเราะและทำตามความปรารถนาตนเองอย่างแรงกล้าโดยไม่คำนึงถึงคนรอบข้างบ่อยครั้ง ได้ถูกกล่าวถึงบ่อยครั้งว่ามีความสัมพันธ์กับตระกูลแฟนท่อมไฮฟ์มาอย่างยาวนาน สัปเหร่อมีความสามารถในการต่อสู้ที่เป็นเลิศ โดยมีอาวุธคือเคียวยมทูตที่สามารถตัดทุกอย่างให้ขาดได้ ปัจจุบันเขาเข้าร่วมกับหัวหน้าตระกูลแฟนท่อมไฮฟ์เพื่อจุดประสงค์บางอย่าง
ทานากะ (อังกฤษ: Tanaka) อดีตหัวหน้าพ่อบ้านประจำคฤหาสน์แฟนท่อมไฮฟ์รุ่นก่อน มีความสามารถในการใช้ดาบและศิลปะการต่อสู้แบบญี่ปุ่น เป็นบุคคลที่มักมีอารมณ์นิ่งและเย็น ควบคุมตนเองได้ดี เคารพในกฏระเบียบและหน้าที่ของตนเอง ชอบชงชาแบบญี่ปุ่น เขาเป็นคนอาวุโสและเป็นคนที่ชิเอลให้ความเคารพเหมือนคุณตาคนสนิทคนหนึ่ง
เมริน (อังกฤษ: Meyrin) สาวใช้คนจีนในคฤหาสน์ อดีตเคยเป็นนักฆ่าหญิง มีนิสัยซุ่มซ่าม ไม่ระมัดระวังจนเกิดความเสียหายแก่ข้าวของอยู่บ่อยครั้ง มีสายตาที่ยาวมากและสามารถมองเห็นจากที่ไกล ๆ ได้ดี สามารถยิงปืนไรเฟิลได้อย่างแม่นยำโดยไม่ต้องพึ่งสโคปในการเล็ง และใช้ไรเฟิลได้สองมือราวกับปืนสั้น เธอแอบปลื้มเซบาสเตียน หัวหน้าพ่อบ้านของคฤหาสน์เพราะรูปลักษณ์และความใจดีของเขา
บัลดรอยด์ (อังกฤษ: Baldroy) หรือ "บาร์ด" หัวหน้าพ่อครัวชาวอเมริกัน อดีตเคยเป็นทหารผ่านศึกมาก่อนและซ่อนอาวุธสงครามมากมายเอาไว้ในครัว เช่น ปืนกลหนักประทับยิง นำเข้าโดยตรงจากอเมริกา และเครื่องพ่นไฟซึ่งบัลโดจะใช้เจ้าเครื่องพ่นไฟนี้ในการทำอาหารและก่อให้เกิดการระเบิดอยู่บ่อยครั้ง เป็นโรคติดบุหรี่อย่างหนัก เขาเป็นคนขี้เล่น ซื่อสัตย์ แม้มีนิสัยห่ามเป็นบางครั้ง หัวไวและเข้าใจสถานการณ์ได้ดี
ฟินเนียน (อังกฤษ: Finnian) ช่างสวนชาวเยอรมันของคฤหาสน์ แต่ก่อนเคยเป็นสิ่งมีชีวิตทดลองในห้องแล็ปของทางการเยอรมันทำให้มีพลังมหาศาลกว่ามนุษย์ทั่วไป มีผมสีบลอนด์สว่าง โดยชื่อฟินเนี่ยนนั้นมีที่มาโดยชิเอล แฟนท่อมไฮฟ์ตั้งให้จากหนังสือเรื่องหนึ่ง มีนิสัยเป็นมิตร จิตใจอ่อนโยนและใจดีกับผู้อื่นเสมอ เข้ากับสัตว์ได้ทุกชนิด เขาเคารพเจ้านายดั่งเจ้าชีวิตเพราะถือเป็นบุคคลที่มอบชีวิตใหม่ให้ และมีความภักดีที่มากกว่าบุคคลใด ๆ
มังงะฉบับภาษาไทย (สถานะปัจจุบัน: ยังไม่จบ)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| + | เล่มที่ | ตอนที่ | ฉบับเดิม | ฉบับเดิม | ฉบับ New Edition | ฉบับ New Edition |
| เดือน/ปี ที่ออก | เล่มที่ | ตอนที่ | ราคา | เดือน/ปี ที่ออก | ราคา |  |
| 1 | 1 - 4 | ส.ค. 2008 | 45 | ต.ค. 2022 | 95 |  |
| 2 | 5 - 9 | ต.ค. 2008 | 45 | ธ.ค. 2022 | 95 |  |
| 3 | 10 - 14 | ก.ย. 2008 | 45 | ก.พ. 2023 | 95 |  |
| 4 | 15 - 19 | พ.ย. 2008 | 45 | มี.ค. 2023 | 95 |  |
| 5 | 20 - 23 | ม.ค. 2009 | 45 | มี.ค. 2023 | 95 |  |
| 6 | 24 - 27 | มิ.ย. 2009 | 45 | มี.ค. 2023 | 95 |  |
| 7 | 28 - 32 | ธ.ค. 2009 | 45 | เม.ย. 2023 | 95 |  |
| 8 | 33 - 37 | มิ.ย. 2010 | 45 | พ.ค. 2023 | 95 |  |
| 9 | 38 - 42 | ม.ค. 2011 | 45 | มิ.ย. 2023 | 95 |  |
| 10 | 43 - 47 | เม.ย. 2011 | 45 | ก.ค. 2023 | 95 |  |
| 11 | 48 - 52 | ส.ค. 2011 | 45 | ส.ค. 2023 | 95 |  |
| 12 | 53 - 57 | ม.ค. 2012 | 45 | ส.ค. 2023 | 95 |  |
| 13 | 58 - 62 | ก.ค. 2012 | 45 | ก.ย. 2023 | 95 |  |
| 14 | 63 - 67 | ม.ค. 2013 | 50 | พ.ย. 2023 | 95 |  |
| 15 | 68 - 72 | พ.ค. 2013 | 50 | ธ.ค. 2023 | 95 |  |
| 16 | 73 - 77 | ก.ย. 2013 | 55 | ม.ค. 2024 | 95 |  |
| 17 | 78 - 82 | ธ.ค. 2013 | 55 | ก.พ. 2024 | 95 |  |
| 18 | 83 - 87 | ก.ค. 2014 | 55 | เม.ย. 2024 | 95 |  |
| 19 | 88 - 92 | พ.ย. 2014 | 55 | เม.ย. 2024 | 95 |  |
| 20 | 93 - 98 | ก.ค. 2015 | 55 | เม.ย. 2024 | 95 |  |
| 21 | 99 - 103 | พ.ย. 2015 | 55 | พ.ค. 2024 | 95 |  |
| 22 | 104 - 108 | มี.ค. 2016 | 55 | ก.ค. 2024 | 95 |  |
| 23 | 109 - 114 | ต.ค. 2016 | 55 | ก.ค. 2024 | 95 |  |
| 24 | 115 - 120 | มี.ค. 2017 | 55 | ส.ค. 2024 | 95 |  |
| 25 | 121 - 126 | ก.ย. 2017 | 55 | ส.ค. 2024 | 95 |  |
| 26 | 127 - 133 | พ.ค. 2018 | 55 | ส.ค. 2024 | 95 |  |
| 27 | 134 - 139 | ต.ค. 2018 | 65 | ส.ค. 2024 | 95 |  |
| 28 | 140 - 147 | มิ.ย. 2019 | 65 | ก.ย. 2024 | 95 |  |
| 29 | 148 - 156 | เม.ย. 2020 | 75 | ก.ย. 2024 | 95 |  |
| 30 | 157 - 165 | มี.ค. 2021 | 75 | ต.ค. 2024 | 95 |  |
| 31 | 166 - 175 | - | - | ต.ค. 2022 | 95 |  |
| 32 | 176 - 185 | - | - | ก.พ. 2023 | 95 |  |
| 33 | 186 - 195 | - | - | ต.ค. 2023 | 95 |  |
| 34 | 196 - 205 | - | - | ก.ค. 2024 | 95 |  |
แหล่งข้อมูลอื่น

เว็บไซต์ทางการ at Square Enix (ในภาษาญี่ปุ่น)
Anime official website (ในภาษาญี่ปุ่น)
Film official website (ในภาษาญี่ปุ่น)
Black Butler ที่ Funimation
Black Butler เก็บถาวร 2021-12-16 ที่ เวย์แบ็กแมชชีน ที่ Netflix
คนลึกไขปริศนาลับ ที่อินเทอร์เน็ตมูวีเดตาเบส
คนลึกไขปริศนาลับ (มังงะ) ที่เครือข่ายข่าวอนิเมะ
จังหวัดศรีสะเกษ
ที่มาของชื่อ

คำว่า "ศรีสะเกษ" นั้นมีที่มาจากคำ "ศรีศิขเรศวร" (ศรี+ศิขร+อิศวร) แปลว่า พระอิศวรซึ่งเป็นเจ้าแห่งภูผา อันเป็นชื่อของปราสาทพระวิหาร ก่อนที่จะกร่อนเสียงเป็น "ศรีศิขเรศ" และเพี้ยนเป็น "ศรีสะเกษ" ในเวลาต่อมา
ประวัติศาสตร์ > ก่อนประวัติศาสตร์

หลักฐานทางโบราณคดีในพื้นที่จังหวัดศรีสะเกษ แสดงให้เห็นการตั้งถิ่นฐานของมนุษย์ในพื้นที่นี้ย้อนหลังไปตั้งแต่สมัยก่อนประวัติศาสตร์ (สมัยก่อนที่จะมีการใช้ตัวอักษรหรือภาษาเขียน จารึกเรื่องราวต่างๆในสังคมมนุษย์) ตอนปลาย ในยุคเหล็กราว 2,500 ปีมาแล้ว เช่น แหล่งภาพสลักบริเวณผาเขียน-ผาจันทน์แดง ในเขตอำเภอขุนหาญ ตามแนวเทือกเขาพนมดงรัก อันเป็นเขตพื้นที่สูงทางตอนใต้ของจังหวัดแนวชายแดนไทย-กัมพูชา นอกจากนั้นยังร่องรอยชุมชนสมัยเหล็กอยู่ในบริเวณพื้นที่ราบลุ่มแม่น้ำมูล ทางตอนเหนือของจังหวัด เช่น กลุ่มชุมชนโบราณในเขตอำเภอราษีไศล ซึ่งปรากฏร่องรอยชุมชนที่มีหลักฐานโครงกระดูกมนุษย์ ที่ได้รับการฝังศพพร้อมกับวัตถุอุทิศอันเป็นเครื่องมือเครื่องใช้ที่ทำด้วยเหล็กและภาชนะดินเผา ตลอดจนแบบแผนพิธีกรรมฝังศพแบบวัฒนธรรมลุ่มแม่น้ำมูล-ชี หรือที่เรียกว่า"วัฒนธรรมทุ่งกุลาร้องไห้"
ประวัติศาสตร์ > สมัยทวารวดี

ต่อมาในระหว่างพุทธศตวรรษที่ 12-16 (ประมาณ 1,400 - 1,200 ปีมาแล้ว) ชุมชนสมัยเหล็ก (โดยเฉพาะที่ตั้งอยู่ในพื้นที่ราบลุ่มแม่น้ำมูล ทางตอนเหนือของจังหวัด) ได้มีพัฒนาการต่อมาเป็นชุมชนในพุทธศาสนา นิกายเถรวาทหรือหินยาน มีการจารึกเรื่องราวทางประวัติศาสตร์ด้วยตัวอักษรหรือภาษาเขียนแบบโบราณ จึงจัดเป็นช่วง "ยุคหรือสมัยประวัติศาสตร์" ตอนต้น รวมทั้งมีการวางผังเมืองอย่างเป็นระบบ โดยการขุดคูน้ำและสร้างคันดินล้อมรอบเมือง เพื่อใช้เป็นแหล่งเก็บกักน้ำในฤดูแล้งและใช้เป็นแนวป้องกันน้ำท่วมในฤดูน้ำหลาก ชุมชนโบราณสำคัญที่มีลักษณะผังเมืองดังกล่าวนี้ เช่น เมืองโบราณที่มีคูน้ำ-คันดินในเขตอำเภอราษีไศล, เมืองโบราณโคกขัณฑ์(គោកខណ្ឌ)ซึ่งเป็นที่ตั้งตัวอำเภอขุขันธ์ในปัจจุบัน
ประวัติศาสตร์ > สมัยขอมหรือเขมรโบราณ

ในช่วงเวลาใกล้เคียงกัน ระหว่างพุทธศตวรรษที่ 13-17 (ประมาณ 1,300 - 900 ปีมาแล้ว) ก็มีชุมชนอีกกลุ่มหนึ่งซึ่งได้รับกระแสวัฒนธรรมแบบขอมโบราณตั้งถิ่นฐานอยู่ในเขตตอนกลางและตอนล่างของพื้นที่จังหวัดศรีสะเกษ ซึ่งเป็นกลุ่มชนที่นับถือเทพเจ้าในศาสนาพราหมณ์-ฮินดู (ระหว่างพุทธศตวรรษที่ 13-16) และพุทธศาสนา นิกายมหายาน (ช่วงพุทธศตวรรษที่ 17) โดยปรากฏเป็นชุมชนขนาดน้อยใหญ่กระจัดกระจายอยู่หลายแห่ง หลายชุมชมมีการก่อสร้างศาสนาสถานซึ่งเป็นที่รู้จักกันในปัจจุบันคือปราสาทหินโบราณ เช่น ปราสาทหินสระกำแพงใหญ่ ปราสาทหินสระกำแพงน้อย ใน เขตอำเภออุทุมพรพิสัย ปราสาทบ้านปราสาท อำเภอห้วยทับทัน ปราสาทกู่สมบูรณ์ อำเภอบึงบูรพ์ ปราสาททามจาน(หรือปราสาทบ้านสมอ) ปราสาทปรางค์กู่ อำเภอปรางค์กู่ ปราสาทตาเล็ง อำเภอขุขันธ์ ปราสาทเยอ อำเภอไพรบึง ปราสาทภูฝ้าย ปราสาทพระวิหารและพื้นที่ศักดิ์สิทธิ์บริเวณพะลานหินเขตผามออีแดง ปราสาทโดนตวล อำเภอกันทรลักษ์ ปราสาทหนองปราสาท ปราสาทตำหนักไทร อำเภอขุนหาญ เป็นต้น โบราณสถานที่เรียกว่าปราสาทหินแบบศิลปะขอมที่พบเป็นจำนวนมากในจังหวัดศรีสะเกษ ส่งผลให้จังหวัดศรีสะเกษได้รับสมญานามว่า "เมืองปรางค์ร้อยกู่" หรือ "นครร้อยปราสาท"
ประวัติศาสตร์ > สมัยธนบุรี

ลุถึงสมัยกรุงธนบุรี ระหว่างปี พ.ศ. 2319–2321 สมเด็จพระเจ้ากรุงธนบุรี (พระเจ้าตากสิน) โปรดเกล้าฯ มีรับสั่งให้พระยาจักรี (ทองด้วง) ไปทำศึกปราบกบฏกับเวียงจันทน์ พระไกรภักดีศรีนครลำดวน (ตากะจะ) และหลวงปราบ ได้เกณฑ์กำลังไปช่วยรบอย่างเข้มแข็งจนได้รับชัยชนะทุกครั้ง ถือว่ามีความดีความชอบจึงได้โปรดเกล้าฯ เลื่อนบรรดาศักดิ์เป็น “พระยาไกรภักดีศรีนครลำดวน
ภูมิศาสตร์ > อาณาเขต

ทิศเหนือ ติดต่อกับจังหวัดอุบลราชธานี จังหวัดยโสธร และจังหวัดร้อยเอ็ด
ทิศตะวันออก ติดต่อกับจังหวัดอุบลราชธานี
ทิศใต้ ติดต่อกับประเทศกัมพูชา
ทิศตะวันตก ติดต่อกับจังหวัดสุรินทร์ และจังหวัดร้อยเอ็ด